Document ID: 31995R1820

Ir-Regolament tal-Kummissijoni (KE) Nru 1820/95
tas-26 ta’ Lulju 1995
li jemenda r-Regolament (KEE) Nru 2257/92 li jippreskrivi regoli dettaljati għall-implementazzjoni ta’ l-arranġamenti speċifiċi għall-fornitura lil Madejra b’ċerti żjut ta’bażi veġetali u li jistabbilixxi bilanċ previst, u li jemenda r-Regolament (KE) Nru. 2883/94 li jistabbilixxi bilanċ previst għall-fornitura lill-Gżejjer Kanarji ta’ prodotti agrikoli li jaqgħu taħt il-miżuri speċifiċi fl-Artikoli 2, 3, 4 u 5 tar-Regolament tal-Kunsill (KEE) Nru 1601/92
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat ir-Regolament (KEE) Nru.1600/92 tal-15 ta’ Ġunju 1992 dwar miżuri speċifiċi għall-Azores u l-Madejra rigward xi prodotti agrikoli [1], kif l-aħħar emendat bir-Regolament (KE) Nru. 3290/94 [2], u b’mod partikolari l-Artikolu 10 tiegħu,
Wara li kkunsidrat ir-Regolament tal-Kunsill (KEE) Nru.1601/92 tal-15 ta’ Ġunju 1992 dwar miżuri speċifiċi għall-Gżejjer Kanarji rigward xi prodotti agrikoli [3], kif l-aħħar emendat bir-Regolament (KE) Nru. 3290/94, u b’mod partikolari l-Artikolu 3(4) tiegħu,
Billi, skond l-Artikolu 2 tar-Regolament (KEE) Nru 1600/92, ir-Regolament tal-Kummissjoni (KEE) Nru. 2257/92 [4], kif l-aħħar emendat bir-Regolament (KE) Nru. 2405/94 [5], jistabbilixxi, għas-sena tas-suq 1994/95, il-bilanċ previst għal xi żjut ta’ bażi veġetali u għal Madejra; billi bħala riżultat, il-bilanċ ta’ provvista previst għas-sena tas-suq 1995/96 irid jiġi stabbilit;
Billi skond l-Artikolu 2 tar-Regolament (KEE) Nru 1601/92, ir-Regolament tal-Kummissjoni (KEE) Nru 2883/94 [6], kif l-aħħar emendat bir-Regolament (KE) Nru.1688/95 [7], li jistabbilixxi, għas-sena tas-suq 1994/95, bilanċ previst ta’ provvista għal xi żjut ta’ bażi veġetali għall-Gżejjer Kanarji; billi, bħala riżultat, il-bilanċ ta’ provvista previst għas-sena tas-suq 1995/96 irid jiġi stabbilit;
Billi l-miżuri previsti f’dan ir-Regolament huma skond l-opinjoni tal-Kumitat ta’ Ġestjoni għaċ-Ċereali,
ADOTTAT DAN IR-REGOLAMENT:
Artikolu 1
"1. Il-kwantitajiet tal-bilanċ previst ta’ provvista għal Madejra għas-sena tas-suq 1995/96 li jikkwalifikaw għal eżenzjoni mid-dazju fuq importazzjoni minn pajjiżi terzi jew jibbenefikaw mill-għajnuna tal-Komunità fuq provvisti għandhom ikunu kif ġej:
(tunnellati metriċi) |
Kodiċi NM | Deskrizzjoni ta’ l-affarijiet | Kwantità |
1507 sa 1516 (minbarra 1509 u 1510) | Żjut ta’ bażi veġetali (minbarra ż-żejt taż-żebbuġa) | 3 000" |
Artikolu 2
Anness VIII tar-Regolament (KE) Nru. 2883/94 huwa hawnhekk mibdul b'dan l-Anness.
Artikolu 3
Dan ir-Regolament għandu jidħol fis-seħħ l-għada tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu japplika mill-1 ta' Lulju 1995.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-26 ta' Lulju 1995.

Labels: 3
18
17
5